Ա Մ Փ Ո Փ Ա Թ Ե Ր Թ
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ  ԵՎ ԼՐԱՑՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ԻՆՉՊԵՍ ՆԱԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ԵՎ 2026 ԹՎԱԿԱՆԻ ՀՈՒՆԻՍ-ՀՈՒԼԻՍ ԱՄԻՍՆԵՐԻՆ ԿԱՐԿՏԱՀԱՐՈՒԹՅԱՆ ՀԵՏԵՎԱՆՔՈՎ ՊԱՏՃԱՌՎԱԾ ՎՆԱՍՆԵՐԻ ՄԵՂՄՄԱՆ ԱՋԱԿՑՈՒԹՅԱՆ ՏՐԱՄԱԴՐՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԻԾ

	1. ՀՀ Սյունիքի մարզպետի աշխատակազմ
	05.10.2026թ.

	
	N 01/10/06266-2026

	ՀՀ կառավարության որոշման նախագծի վերաբերյալ առարկություններ չունենք։
Միաժամանակ ներկայացնում ենք մեր կողմից լրամշակված 5-րդ հավելվածի ֆինանսական ցուցանիշներ (համայնքների թիվ, հատ) տողը։
	Ընդունվել է ի գիտություն։

	2. ՀՀ Գեղարքունիքի մարզպետի աշխատակազմ
	06.10.2026թ.

	
	N 01//8456-2026

	Նախագծի վերաբերյալ առաջարկություններ չունենք։
	Ընդունվել է ի գիտություն։

	3. ՀՀ Կոտայքի մարզպետի աշխատակազմ
	06.10.2026թ.

	
	N 01.2/10․1/08668-2026

	ՀՀ Կոտայքի մարզպետի աշխատակազմը նախագծի վերաբերյալ առաջարկություններ և դիտողություններ չունի:
	Ընդունվել է ի գիտություն։

	4. ՀՀ Արագածոտնի մարզպետի աշխատակազմ
	18.08.2026թ.

	
	N 01/9.1.1/29148-2026

	Նախագծի վերաբերյալ առաջարկվում է.
Փոխհատուցման հաշվարկներում ներառել նաև ՀՀ Արագածոտնի մարզպետի՝ 28.09.2026թ.-ի թիվ 01/2/06159-2026 գրությամբ հանրապետկան հանձնաժողովին ներկայացված Թալին համայնքում 2026թ.-ի հուլիսի 17-ին տեղացած կարկուտի վերաբերյալ կազմված մարզային հանձնաժողովի ակտի մեջ ներառված ոչ ապահովագրելի 0,66 հա բանջար բոստանային և 4,2 հա կորնգանի ցանքատարածությունների տվյալները:
Ձեզ ենք տրամադրում 2026 թվականի հունիս, հուլիս ամիսներին կարկտահարությունից տուժած ոչ ապահովագրելի ցանքատարածութունների վնասի հաշվարկը:
Միաժամանակ հայտնում ենք, որ մեր կողմից լրամշակվել է 5-րդ հավելվածի ֆինանսական ցուցանիշներ (համայնքների թիվ, հատ) տողը։
	Ընդունվել է։
Մարզին հատկացվելիք ֆինանսական միջոցների չափը վերանայլվել է։










	5. ՀՀ Լոռու մարզպետի աշխատակազմ
	07.10.2026թ.

	
	N 01/109,4/08552-2026 

	ՀՀ կառավարության որոշման նախագծի վերաբերյալ առաջարկում ենք.
1. 2026 թվականի հունիս-հուլիս ամիսներին կարկտահարության հետևանքով պատճառված վնասների մեղմման աջակցության տրամադրման կարգի 3-րդ կետում ավելացնել նոր ենթակետ՝ «ոչ ապահովագրելի գյուղատնտեսական (բուսաբուծության և անասնաբուծության) վնասների մասնակի մեղմումը» :
1. Հավելված 5-ում «համայնքների թիվը՝ 4», փոփոխել՝ «համայնքների թիվը՝ 5» բառակապակցությամբ, քանի որ հաշվարկներում ներառված է նաև Ալավերդի համայնքի Ջիլիզա բնակավայրում 13.05.2026թ. տեղի ունեցած կարկտահարության հետևանքով անկված 17 գլուխ խոճկորների անկումը՝ 680000 ՀՀ դրամ արժեքով:  
	

Ընդունվել է մասնակի։
Կարգի 3-րդ կետի 1-ին ենթակետը խմբագրվել է։


Չի ընդունվել։
Հաշվի առնելով, որ նախագծով նախատեսվում է աջակցություն տրամադրել հունիս և հուլիս ամիսներին տեղի ունեցած կարկտահարության հետևանքով պատճառված վնասների մեղմման նպատակով, հաշվարկներից հանվել է Ջլիզիա բնակավայրում 13.05.2026թ. տեղի ունեցած կարկտահարության հետևանքով պատճառված վնասի չափը։

	6. ՀՀ Արմավիրի մարզպետի աշխատակազմ
	07.10.2026թ.

	
	N 01/8.1/07049-2026

	2026թ. հուլիսի 6-ի կարկտահարության հետևանքով վնասվել են ՀՀ Արմավիրի մարզի Մեծամոր և Արաքս համայնքների 5 բնակավայրերի գյուղատնտեսական մշակաբույսերը:
Վերոհիշյալ համայնքներում մասնակի փոխհատուցման ենթակա ոչ ապահովագրելի գյուղատնտեսական վնասները` ըստ վնասվածության աստիճանի, կազմում է 68946,0 հազ. դրամ:

Միաժամանակ հայտնում եմ, որ Արմավիրի մարզում,                                               հունիս-հուլիս ամիսների ընթացքում, ուժեղ քամու, կամ ուժեղ քամու և կարկուտի հետևանքով վնասվել են 13 բնակելի տների տանիքներ և ջերմատներ՝ 16 060 քառ/մ պոլիէթիլենային թաղանթներով, որոնց ընդհանուր վնասի չափը, ըստ ՀՀ կառավարության որոշման նախագծի չափորոշիչների /աջակցության գներ/ կկազմի 14 148,0 հազ. ՀՀ դրամ։
	Ընդունվել է։


Ընդունվել է։
Մարզին հատկացվելիք ֆինանսական միջոցների չափը վերանայլվել է։

Չի ընդունվել։
Նախագծով նախատեսվում է աջակցություն տրամադրել հունիս և հուլիս ամիսներին տեղի ունեցած կարկտահարության հետևանքով պատճառված վնասների մեղմման նպատակով։

	7. ՀՀ Շիրակի մարզպետի աշխատակազմ
	07.10.2026թ.

	
	N 01//08210-2026

	ՀՀ Շիրակի մարզի համայնքներում 2026 թվականի հունիս և հուլիս ամիսների ընթացքում կարկտահարության հետևանքով գյուղատնտեսությանը պատճառված վնասների վերաբերյալ մարզային հանձնաժողովի կողմից կազմված ակտերը մեր կողմից ներկայացվել են ՀՀ ՏԿԵ, ՆԳ և Էկոնոմիկայի նախարարություններ։
Միաժամանակ հայտնում ենք, որ աշխատանքային կարգով Ներքին գործերի նախարարություն է ներկայացվել տեղեկանքներ սահմանված ձեվաչափով (կցվում է)։ Համաձայն տեղեկանքների առանձնացվել են այն վնասները, որոնց նկատմամբ առկա են ապահովագրական կամ պետական աջակցության գործող մեխանիզմներ, և այն վնասները, որոնք դասակարգվել են որպես ոչ ապահովագրելի։
Հիմք ընդունելով վերոնշյալը ոչ ապահովագրելի գյուղատնտեսական (բուսաբուծության) գույքային վնասները 2026 թվականի հունիս ամսվա համար կազմել է 94,653 հազ.դրամ, իսկ հուլիս ամսվա համար 9,172 հազ.դրամ։
 	Առաջարկում ենք ՀՀ Շիրակի մարզի 2026 թվականի հունիս-հուլիս ամիսներին կարկտահարության հետևանքով պատճառված ոչ ապահովագրելի գյուղատնտեսական (բուսաբուծության) գույքային վնասների 96,255 հազ.դրամ թիվը փոխարինել 103,843 հազ.դրամ թվով: 

Համաձայն հավելված N 2-ի 8-րդ կետի բազմաբնակարան շենքերի տանիքների ծածկը փոխարինելու համար անհրաժեշտ նյութերի արժեքի 70 տոկոսը տրամադրվում է Հայաստանի Հանրապետության պետական բյուջեից, իսկ մնացած 30 տոկոսը և փոխարինման աշխատանքներն իրականացվում են համապատասխան համայնքների կողմից։
Նշված մոտեցումը կարող է որոշակի ֆինանսական խնդիրներ առաջացնել համայնքների համար, քանի որ պատճառված վնասները հաշվարկելիս ակտերում բացառապես նշվել է միայն վնասված թիթեղի արժեքը, ի նկատի ունենալով, որ մնացած շինանյութերի ձեռքբերումը և աշխատանքների իրականացումը ապահովվելու են համայնքների և համատիրությունների միջոցներով։ Սակայն անհրաժեշտ գումարի 70 տոկոսը հատկացնելու դեպքում կրկնակի ավելանում է համայնքների ֆինանսական բեռը, որը կարող է տանիքների վերանորոգման հարցում խնդիրներ առաջացնել։ Նշված խնդիրը հիմնականում վերաբերվում է Գյումրի համայնքին։
Համաձայն հավելված N 2-ի 9-րդ կետի կարկուտից վնասված անհատական բնակելի տների տանիքների մասով յուրաքանչյուր հաստատված վնասի համար տրամադրվում է 100 հազ․ դրամի միանվագ աջակցություն։
2026 թվականի հունիսի 11-ին և 19-ին տեղացած ուժեղ կարկուտի հետևանքով պատճառված վնասների գնահատման Գյումրու համայնքային ակտերում ընդգրկված են 385 բնակելի տներ, որոնց հասցված ընդհանուր վնասի չափը կազմում է 61,603  հազ․ դրամ, որից 197 տների վնասը մինչև 100 հազ․ դրամի սահմանում է (8,356 հազ․ դրամ), իսկ 188 տների վնասը 100-ից ավելի է (53,248 հազ․ դրամ)։Նախագծով նախատեսվել է յուրաքանչյուր բնակելի տանը հատկացնել 100 հազար դրամ՝ ընդամենը Շիրակի մարզին 30,000 հազ․ դրամ։ Այս դեպքում ստացվում է վնասների հետևանքների վերացման համար անհրաժեշտ գումարի մոտ 50 տոկոսը։
Առաջարկում ենք վերանայել սեփական բնակելի տների համար հատկացվող գումարի չափը, ինչպես նաև հնարավորություն ընձեռել գումարը բաշխելիս ցուցաբերել տարբերակված մոտեցում, այսինքն՝ մինչև 100 հազ․ դրամի վնասվածություն ունեցող տներին հատկացնել իրենց հասանելիքը ըստ համայնքային ակտի, իսկ տարբերությունը ուղղել 100 հազ․ դրամից ավելի վնասվածություն ունեցող ընտանիքներին։
	














Ընդունվել է։
Մարզին հատկացվելիք ֆինանսական միջոցների չափը վերանայլվել է (103 825.0 հազ. դրամ)։

Չի ընդունվել։
ՀՀ վարչապետի 23.06.2026թ. N 547-Ա որոշմամբ ստեղծված աշխատանքային խմբի քննարկումների արդյունքում առաջարկվել է աջակցությունը տրամադրել տանիքների ծածկը փոխարինելու համար անհրաժեշտ նյութերի արժեքի 70% չափով: Թիթեղի արժեքի 30%-ը և փոխարինման աշխատանքները պետք է կատարեն համայնքները։






Ընդունվել է մասնակի։
Բնակելի տների թիվը վերանայլվել է՝ «300» թիվը փոխարինվել է «385» թվով։
Ինչ վերաբերում է աջակցությունը տարբերակված մոտեցմամբ տրամադրելու առաջարկին, ապա այն չի ընդունվել,
 քանի որ ՀՀ վարչապետի 23.06.2026թ. N 547-Ա որոշմամբ ստեղծված աշխատանքային խմբի քննարկումների արդյունքում առաջարկվել է անհատական բնակելի տների տանիքներին պատճառված յուրաքանչյուր հաստատված վնասի դիմաց տրամադրել 100 000 դրամի չափով աջակցություն։






	8. ՀՀ Վայոց ձորի մարզպետի աշխատակազմ
	07.10.2026թ.

	
	N 01/11.1/5635-2026

	Նախագծի վերաբերյալ մեր կողմից առաջարկություններ և առարկություններ չկան:
	Ընդունվել է ի գիտություն։

	9. ՀՀ Արարատի մարզպետի աշխատակազմ
	08.10.2026թ.

	
	N 01//06921-2026

	Նախագծի վերաբերյալ առաջարկություններ չունենք։
	Ընդունվել է ի գիտություն։

	10. ՀՀ Տավուշի մարզպետի աշխատակազմ
	08.10.2026թ.

	
	N 01//04758-2026

	ՀՀ կառավարության որոշման նախագիծը քննարկվել է համայնքների հետ։ Կից ներկայացվում է Նոյեմբերյանի համայնքապետարանի առաջարկությունը։
Նոյեմբերյանի համայնքապետարան
Բնակչության դժգոհություններից խուսափելու նպատակով առաջարկում ենք 2026 թվականի հունիս-հուլիս ամիսներին կարկտահարության հետևանքով պատճառված վնասների գումարը տրամադրել ըստ տանիքների վնասվածության աստիճանի (1 քմ-ի համար 1700 ՀՀ դրամ), քանի որ վնասի չափերը տարբեր են։
	



Չի ընդունվել։
ՀՀ վարչապետի 23.06.2026թ. N 547-Ա որոշմամբ ստեղծված աշխատանքային խմբի քննարկումների արդյունքում առաջարկվել է անհատական բնակելի տների տանիքներին պատճառված յուրաքանչյուր հաստատված վնասի դիմաց տրամադրել 100 000 դրամի չափով աջակցություն։

	11. ՀՀ շրջակա միջավայրի նախարարություն
	06.10.2026թ.

	
	N 1/06.2.2/9237-2026

	«Հայաստանի Հանրապետության 2026 թվականի պետական բյուջեի մասին» Հայաստանի Հանրապետության օրենքում վերաբաշխում և լրացում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություն և լրացումներ կատարելու, ինչպես նաև Հայաստանի Հանրապետության տարածքային կառավարման և ենթակառուցվածքների նախարարությանը գումար հատկացնելու և 2026 թվականի հունիս-հուլիս ամիսներին կարկտահարության հետևանքով պատճառված վնասների մեղմման աջակցության տրամադրման կարգը հաստատելու մասին» Կառավարության որոշման նախագծի վերաբերյալ հայտնում եմ, որ շրջակա միջավայրի նախարարությունն իր իրավասության շրջանակում առաջարկություններ չունի։ 
	Ընդունվել է ի գիտություն։

	12. ՀՀ էկոնոմիկայի նախարարություն
	09.10.2026թ.

	
	N 01/26627-2026

	Նախագծի վերաբերյալ հայտնում ենք․
1. առաջարկվում է նախագծի վերնագրում և նախաբանում «օրենք» բառից առաջ հանել «Հայաստանի Հանրապետության» բառերը,
1. առաջարկվում է նախագծի 2-րդ կետի և հավելվածի համարակալումը համապատասխանեցնել միմյանց,
1. առաջարկվում է նախագծում «ջերմոց» բառ փոխարինել «ջերմատուն» բառով, քանի որ նախագծով նախատեսված աջակցությունը վերաբերում է վնասված՝ մշակության համար նախատեսված փակ շինություններին։ Հարկ է նկատի ունենալ, որ վնասված ջերմատները հնարավոր է հանդիսանան ինքնակամ շինություն, ուստի առաջարկվում է հստակեցնել օգտագործման իրավունքը հավաստող փաստաթուղթը, 
1. N2 հավելվածի 5-րդ կետում նշված է ոչ ապահովագրելի գյուղատնտեսական (բուսաբուծության) գույքային վնասների մասնակի մեղմման նպատակով պետական բյուջեից նախատեսվող միջոցների առավելագույն չափը, սակայն նշված չէ և առաջարկվում է լրացնել աջակցության չափի  հաշվարկման եղանակը,
1. առաջարկվում է N2 հավելվածի 6-րդ և 7-րդ կետերը համապատասխանեցնել միմյանց՝ հստակ ամրագրելով, որ  274,404,900 դրամը 392,007,000 դրամ ընդհանուր արժեքի 70 տոկոսն է, 
1. առաջարկվում է  N2 հավելվածում հստակեցնել աջակցությունը մերժելու իրավասություն ունեցող մարմինը, մերժման մասին տեղեկացման և բողոքարկման կարգը, ինչպես նաև բոլոր այն դրույթները, որոնք սահմանված են անորոշ,
1. գյուղատնտեսական վնասի հաշվարկման վերաբերյալ դրույթներ սահմանված են միայն նախագծի առդիր նիշքի հավելվածում, որտեղ 1 հա-ի ծախսերի սահմանաչափի գծով հղում է կատարվում ՀՀ կառավարության 09.10.2025 թ. N 1441-Լ որոշմանը, սակայն այդ որոշման մեջ նշված է միայն փոխհատուցման ենթակա գումարը միավորի հաշվով։ Առաջարկվում է նախագծում ներառել աջակցության չափի 1 հա-ի ծախսերի սահմանաչափերի վերաբերյալ ամբողջական տեղեկատվություն,
1. նախագծի առդիր նիշքի հավելվածում առկա է տեղեկատվություն անասնապահական վնասի (անկած կենդանիներ) վերաբերյալ, սակայն նախագծով անասնապահական վնասի փոխհատուցում չի նախատեսվում։
	
Ընդունվել է։

Ընդունվել է։

Ընդունվել է։


Կարգի 15-րդ կետը խմբագրվել է։


Ընդունվել է։
Կարգը լրացվել է նոր 6-րդ կետով և աղյուսակով։


Ընդունվել է։


Ընդունվել է։



Ընդունվել է։
Կարգը լրացվել է նոր 6-րդ կետով և աղյուսակով։




Ընդունվել է։
Կարգի 3-րդ կետի 1-ին ենթակետը խմբագրվել է։


	13. ՀՀ ֆինանսների նախարարություն
	14.10.2026թ.

	
	N 01/9-1/26864-2026

	Նախագծով առաջարկվում է՝
1. ՀՀ 2026թ. պետական բյուջեով նախատեսված ՀՀ կառավարությանն պահուստային ֆոնդից 1,247.3 մլն դրամ վերաբաշխել «1212. Տարածքային զարգացում» ծրագրի «12025. Մարզերում առաջնահերթ լուծում պահանջող հիմնախնդիրների լուծում» միջոցառմանը՝ Հանրապետության 8 մարզերում 2026 թվականի հունիս-հուլիս ամիսներին կարկտահարության հետևանքով պատճառված վնասների հետևանքների մասնակի մեղմման նպատակով:
1. Հաստատել 2026թ. հունիս-հուլիս ամիսներին կարկտահարության հետևանքով պատճառված վնասների մեղմման աջակցության տրամադրման կարգը՝ համաձայն N 6 հավելվածի:
Նախագծի վերաբերյալ առկա են ստորև ներկայացված դիտարկումները.
1. Նախագծի հավելվածների վերաբերյալ.
Հաշվի առնելով ՀՀ կառավարության պահուստային ֆոնդից հատկացումներ նախատեսող այլ որոշումների նախագծերի շրջանակներում մինչ տարեվերջ ակնկալվող հատկացումները, որոնց հաշվառմամբ ներկայումս պահուստային ֆոնդում ազատ միջոցներ առկա չեն՝ առաջարկում ենք նախատեսվող ծախսերն իրականացնել ՀՀ տարածքային կառավարման և ենթակառուցվածքների նախարարությանը 2026թ. պետական բյուջեով հատկացված միջոցների շրջանակներում՝ ելնելով աշխատանքների առաջնահերթությունից և հրատապությունից:
Միաժամանակ առաջարկում ենք Նախագծի N N 4 և 5 հավելվածներում «1212» ծրագրի «12025» միջոցառման «Արդյունքային չափորոշիչներ» բաժինը լրացնել աջակցության տրամադրման ուղղությունները, ձևերը և շահառուների շրջանակը բնութագրող չափելի արդյունքային (կատարողական) ցուցանիշներով (օրինակ՝ գյուղատնտեսական հողատարածքների մակերեսը՝ հեկտարներով, աջակցություն ստացած բնակավայրերի, շահառուների թիվը՝ մարդ/տնտեսվարող սուբյեկտ և այլն):
1. Նախագծի 2-րդ կետով հաստատվող աջակցության տրամադրման կարգի վերաբերյալ (N 6 հավելված).
	ա/ կարգով նախատեսվում է 5 ուղղություններով տրամադրել աջակցություն (այդ թվում ջերմոցների ծածկեր և ոչ ապահովագրելի գյուղատնտեսական (բուսաբուծության) գույքային վնասների մասնակի մեղմում)։ Այդ կապակցությամբ նշենք, որ ՀՀ կառավարության 04.06.2026թ. N 800-Լ և 11.06.2026թ. N 839-Լ որոշումներով հաստատվել են ՀՀ տարածքից ջերմատնային արտադրության առանձին ապրանքների արտահանման աջակցության ու ՀՀ տարածքից թարմ պտղի և սննդամթերքի ու խմիչքի առանձին տեսակների արտահանման կամ վերամշակման նպատակով մթերման աջակցության միջոցառումները՝ սկսած 2026թ. հունիս ամսից։ Այդ կապակցությամբ առաջարկում ենք բացառություն սահմանել այն տնտեսավարող սուբյեկտների նկատմամբ, ովքեր օգտվել են այդ աջակցության ծրագրերից, քանի որ պետությունն արդեն իսկ տրամադրել է զգալի ֆինանսական միջոցներ վերջիններիս աջակցության համար։ 
բ/ կարգի 6-8-րդ կետերով սահմանվում են բազմաբնակարան շենքերի տանիքներին պատճառված վնասի փոխհատուցման պետական աջակցության չափի` աշխատանքների համար անհրաժեշտ նյութերի արժեքի 70 տոկոսի տրամադրման իրավակարգավորումները, սահմանելով, որ մնացած 30 տոկոսը և փոխարինման աշխատանքներն իրականացվում են համապատասխան համայնքների կողմից: Սակայն հստակեցված չեն, թե ինչպես է ապահովվում համայնքների կողմից ֆինանսավորումն ու վերականգնման աշխատանքների իրականացումը: Վերջիններիս հստակեցումը, կարծում ենք, կնպաստի աշխատանքների ամբողջական իրականացմանն ու աջակցության նպատակային օգտագործմանը: 









գ/ Կարգի 16–18-րդ կետերով նախատեսվում են ցուցակների ներկայացման, ստուգման, բաշխման և վճարման հիմնական փուլերը, սակայն դրանց իրականացման կոնկրետ ժամկետներ սահմանված չեն։
Առաջարկում ենք սահմանել համայնքների, մարզպետների աշխատակազմերի և պատասխանատու այլ մարմինների կողմից տվյալների ներկայացման, ստուգման, հաստատման և շահառուներին վճարումներ կատարելու ժամկետները, ինչը հնարավորություն կտա վերահսկել գործընթացի ժամանակին իրականացումը և նվազեցնել աջակցության տրամադրման ձգձգումների ռիսկը:
	














Չի ընդունվել:
Նախագծով նախատեսվող ծախսերի իրականացման նպատակով պահանջվող շուրջ 1.2 մլրդ  դրամի ֆինանսավորման համար ՀՀ տարածքային կառավարման և ենթակառուցվածքների նախարարությունն ազատ միջոցներ չունի։                                                          


Ընդունվել է:
Կատարվել են համապատասխան լրացումներ:









Չի ընդունվել։
Նախագծով նախատեսված աջակցությունն ուղղված է կարկտահարության հետևանքով ջերմատների ծածկերին պատճառված վնասների մասնակի մեղմմանը և չի վերաբերում ջերմատնային արտադրանքին պատճառված վնասների փոխհատուցմանը։






Չի ընդունվել։
Համայնքների կողմից համապատասխան ֆինանսական միջոցների նախատեսման և վերականգնման աշխատանքների կազմակերպման իրականացման եղանակների ընտրությունը վերապահված է համայնքներին՝ իրենց լիազորությունների, բյուջետային հնարավորությունների և սահմանված առաջնահերթությունների շրջանակում։ Հետևաբար, համայնքների համար միասնական պահանջների սահմանումը կարող է սահմանափակել վերջիններիս՝ իրենց հնարավորություններին համապատասխան լուծումներ ընտրելու ինքնուրույնությունը և, այդպիսով, խոչընդոտել վերականգնման աշխատանքների արդյունավետ ու ժամանակին իրականացմանը։

Ընդունվել է։









	14. ՀՀ ներքին գործերի  նախարարություն

	
20.10.2026թ.

	
	N 43/6/324495-26

	ՀՀ կառավարության որոշման նախագծի վերաբերյալ առաջարկություններ և առարկություններ չկան։
	Ընդունվել է ի գիտություն։



